CELEX: 31989R1824
Language: el
Date: 1989-06-23 00:00:00
Title: Κανονισμός (ΕΟΚ) αριθ. 1824/89 της Επιτροπής της 23ης Ιουνίου 1989 περί παύσεως της αλιείας των "άλλων ειδών" από πλοία με σημαία της Γαλλίας

Avis juridique important

|

31989R1824

Κανονισμός (ΕΟΚ) αριθ. 1824/89 της Επιτροπής της 23ης Ιουνίου 1989 περί παύσεως της αλιείας των "άλλων ειδών" από πλοία με σημαία της Γαλλίας  

Επίσημη Εφημερίδα αριθ. L 177 της 24/06/1989 σ. 0043 - 0043

***** ΚΑΝΟΝΙΣΜΟΣ (ΕΟΚ) αριθ. 1824/89 ΤΗΣ ΕΠΙΤΡΟΠΗΣ  της 23ης Ιουνίου 1989  περί παύσεως της αλιείας των «άλλων ειδών» από πλοία με σημαία της Γαλλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4196/88 του Συμβουλίου της 21ης Δεκεμβρίου 1988, για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen (3) προβλέπει τις ποσοστώσεις για « άλλα είδη» (συμπληρωματικές αλιεύσεις), για το 1989·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα πραγματοποιούνται από πλοία που φέρουν σημαία κράτους μέλους, θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων των «άλλων ειδών» (συμπληρωματικές αλιεύσιες), στα ύδατα των διαιρέσεων CIEM I, II (νορβηγικά ύδατα, βορείως των 62ο), από πλοία με σημαία της Γαλλίας ή νηολογημένα στη Γαλλία έφθασαν τις ποσοστώσεις που είχαν διατεθεί για το 1989,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων των «άλλων ειδών» (συμπληρωματικές αλιεύσεις), στα ύδατα των διαιρέσεων CIEM I, II (νορβηγικά ύδατα, βορείως των 62ο), από πλοία με σημαία της Γαλλίας ή νηολογημένα στη Γαλλία, εκτιμάται ότι έχει εξαντλήσει τις ποσοστώσεις που είχαν διατεθεί στη Γαλλία για το 1989.  Απαγορεύεται η αλιεία των «άλλων ειδών» (συμπληρωματικές αλιεύσεις), στα ύδατα των διαιρέσεων CIEM I, II (νορβηγικά ύδατα, βορείως των 62ο), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των « άλλων ειδών» (συμπληρωματικές αλιεύσεις), που έχουν αλιευθεί στις διαιρέσεις αυτές από πλοία με σημαία της Γαλλίας ή νηολογημένα στη Γαλλία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 30 Μαρτίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Ιουνίου 1989.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 369 της 31. 12. 1988, σ. 45.